NETFLIXOVA SERIJA
CHICAGO, ILLINOIS 1977.
-Nisi još izvodio građevinske radove? -Nisam.
Kao što sam rekao, samo sam pomagao mami oko kuće.
Bez brige, nije teško. Imaš odgovarajuću građu tijela.
Pa, hvala.
Samo uđi i odgovori na neka pitanja.
Ne razmišljaj o tome kao o razgovoru za posao.
Što to smrdi?
Vjerojatno uginuli rakun ili nešto slično ispod kuće.
-Izvoli. -Što je to?
Što misliš?
To je kola. Koji ti je vrag?
Oprostite.
-Hvala. -Molim.
Tražiš li posao na puno radno vrijeme ili skraćeno?
Prihvatit ću koliko mi god ponudite.
Ovisi o tome što želiš.
Bavimo se ličenjem, dizajnom i održavanjem.
Ima raznih vrsta posla.
Ideš li često u onaj bar?
Nisam te prije vidio ondje.
Evo.
Pokazat ću ti nešto.
Jesi li katolik?
Ovo je jedini čvor kojeg se sjećam iz izviđačkih dana.
Čvor za podvez.
Jako je čvrst, zar ne?
Ruka će ti poplavjeti ostavim li ga tako.
Hej, pogledaj me.
Pokazat ću ti trik.
Daj, čovječe.
Prestani se opirati.
Bolje ti je da me ne razljutiš.
Vjeruj mi.
Molim Te, Bože! Ne, molim te!
Bog ti ne može pomoći.
Ja sam Bog.
Uprava zatvora u Illinoisu priprema se za smaknuće
jednog od najozloglašenijih serijskih ubojica.
Savezni sudac u srijedu je odobrio smaknuće Johna Waynea Gacyja.
Trebali bi ga usmrtiti injekcijom 10. svibnja.
Ubojici su preostala još samo dva mjeseca života
nakon pravne bitke, koja je trajala više od 14 godina.
Više o tome reći će nam Frank Currier.
Bilo je to 1978.
Svijet je prvi put vidio strašne prizore
iznošenja vreća s truplima iz kuće Johna Waynea Gacyja kod Chicaga.
I Gacyja, koji je poslije osuđen na smrt za mučenje i ubojstvo
trideset i trojice mladića i dječaka…
Hvala Bogu. Napokon će ga spržiti.
Tko učini takvo što, ne zaslužuje živjeti.
Gorjet će u paklu, ali ne dovoljno skoro. Najgori je od najgorih.
Nije najgori.
Tko je gori od njega?
Moj susjed.
Znaš li kako smrdi truplo, Linda?
-Ne. -Ja znam.
Jeff ih je kuhao u susjednom stanu.
Smrad je dopirao do mog stana kroz ventilaciju.
Ne izlazi mi iz nosa.
Taj smrad.
Koji kurac?
Oprosti. Tu sjedi moj prijatelj.
Jebem ti mater, luđače!
Smiri se.
Trebao bi dobiti batine.
Ti si nakaza, jebote!
Pedeset dolara za tvoj autogram? Nema šanse.
Daj, stari. Koliko bi mogao minimalno vrijediti?
Sto dolara.
Bit će kolekcionarski primjerak. Dajem ti popust.
Usto ću ti dati i golišave fotke koje mi šalju cure.
Meni ne trebaju.
Golišave fotke?
Vide im se pice i sve.
Dobro, J. D.
Ovo je sranje!
Žao mi je, momci.
Ne ljutite se jer danas izlazim na sunce.
Zašto on smije sâm u dvorište?
Kujo!
Dosta mi je tvoje nepristojnosti.
Nepristojnosti?
Igranja hranom, poremećenih šala,
prodaje autograma kao da si slavan.
Tebi je zatvor igra? Misliš da smo ovdje za tvoju zabavu?
Nisam htio biti nepristojan.
Samo se trudim ispuniti vrijeme, isto kao ti.
Nisi isti kao ja. Ja sam okajao svoje grijehe.
Očito se nimalo ne kaješ zbog onoga zbog čega si ovdje.
Kršćanin sam i tvoje me ponašanje vrijeđa.
Dobro.
Prestani biti šupak i ne igraj se.
Scarvere! Prošećimo se.
Isuse.
Zašto točno istražujete g. Dahmera?
Ne istražujem ga. Samo me zanima zašto je ovdje.
Zanima me zašto je tako slavan.
Dugo sam bio u samici, pa nisam u toku.
G. Scarver, u evidenciji piše da vam je, zbog psihičkog stanja,
ograničen pristup nekim materijalima.
Kao što sam rekao liječnicima,
od neke hrane imam psihotične epizode.
Znate, od kruha, rafiniranog šećera i tih umjetnih sranja.
Otkako sam promijenio prehranu i našao Krista…
dobro sam.
Dajte, gđo G. Lijepo vas molim.
KANIBAL - LICE LUĐAKA KOJI JE UBIO I POJEO 17 LJUDI
ŽRTVE - „ŽIVI ZOMBIJI”
MALA TRGOVINA UŽASA
POLICIJA DJEČAKA IZ LAOSA VRATILA DAHMERU
USPIO JE POBJEĆI
DJEČAK JE BIO GOL, KRVAVE GLAVE
POLICAJCI SU GA VRATILI
DJEČAKOVO TIJELO U KLOROVODIČNOJ KISELINI
ČETRNAESTOGODIŠNJAK
OBITELJ JE BILA ZABRINUTA ZA SUMNJIVCA
…puno je pio, a kad je puno pio,
onda bi postao nasilan.
Možda je tada život Johna Gacyja krenuo nizbrdo.
Ne zna i čini se da ga nije briga.
Zadubljuje se u svoje slike.
Ovako vidim Krista u sebi.
Prikaz je monolitan jer je za mene Krist monolitan.
On predstavlja sve svim ljudima.
-Ne zabrinjava vas susret s Bogom? -Ne. Prilično sam se pomirio s Njime.
Pomagao sam svećeniku na katoličkim misama
proteklih deset godina.
Ne peče me savjest zbog toga.
Ispovijedam se i primam pričest.
Postigao sam unutarnji mir.
Johna Gacyja usmrtit će injekcijom.
Sutra navečer reći će da se smatra žrtvom jer je proglašen krivim.
Hej.
Možemo li razgovarati?
Naravno.
Što mislite zašto nas je sad ovako mnogo?
Mislite na zatvorenike?
Ne, mislim na ljude poput mene.
Na ljude koje zovu
serijskim ubojicama.
Nisam siguran da itko zna odgovor na to.
Neki za to krive međudržavne autoceste.
Relativno su nove u povijesti ove zemlje.
Možeš ubiti nekoga, brzo nestati i baciti truplo tisuću kilometara dalje.
Možda zbog Drugog svjetskog rata ili Vijetnamskog rata.
Očevi se vraćaju iz rata traumatizirani.
Ne govore o tome. Odsutni su, nasilni. Odgajaju problematične sinove.
Također, sve je više pornografije i široko je dostupna,
čega nije bilo do 1970-ih.
Vjerujete li da je moguće samo…
biti zao?
Mislim da pretpostavljate da vjerujem.
Znate, išao sam u crkvu kao dijete.
A za Noć vještica maskirao sam se u vraga.
Osjećao sam se ugodno zbog toga.
Zatim, kad sam malo narastao…
napravio sam mu oltar.
Vragu.
Kanio sam izraditi jednog u prirodnoj veličini.
Za njega sam čuvao mnogo dijelova tijela.
Čak i u filmovima, poput Zvjezdanih ratova,
uvijek su mi bili draži negativci.
Pa, i meni. Takvi su likovi bolje razrađeni.
Da.
Što me zapravo želiš pitati, Jeffe?
Pa…
Gledao sam onog Johna Waynea Gacyja na vijestima.
Ljudi kažu da smo isti jer smo obojica činili grozote.
Ali…
Mislim da smo različiti.
Ja sam priznao sve. Baš sve.
A Gacy i dalje tvrdi da nije kriv.
Ja sam htio smrtnu kaznu.
A on kaže da se ne boji umrijeti
jer se pomirio s Bogom.
I da ide u raj.
Dakle, mislim da vas želim pitati…
Mislite li da mu je Bog oprostio sve to?
Pitaš li za njega ili za sebe, Jeffe?
Mislim da ne zaslužujem oprost za svoja djela.
Nije stvar u tome što zaslužuješ.
Takva je milost. Dobijemo je iako je ne zaslužujemo.
Isus nije bio sâm dok je umirao na križu.
S njim su razapeli i dva zločinca.
Jedan od njih rekao je Isusu, rugajući mu se na neki način:
„Ako si Božji sin, zašto ne spasiš sebe?
Usput spasi i nas.”
Ali drugi ga je opomenuo: „Stani malo.
Ti i ja smo zločinci. Dobili smo što smo zaslužili.
Ali ovaj tip, Isus, nije učinio ništa loše.”
Zatim je rekao Isusu: „Sjeti me se kada dođeš u svoje kraljevstvo.”
Isus se okrenuo prema njemu. Znaš li što mu je rekao?
Rekao je: „Danas ćeš biti sa mnom u raju.”
Isus ga nije pitao zašto su ga razapeli ni kaje li se.
Da bi bio spašen, samo je morao
vjerovati da je Isus Sin Božji.
Ne zaboravimo, Oče nebeski,
da si milostiv i pravedan Bog, koji ljubi.
Molimo Te da i mi pružimo milost i oprost u svom životu
kao što si Ti nama pružio milost i oprost.
U ime Oca, Sina i Duha Svetoga.
-Amen. -Amen.
A Sandra?
Dobro je. Uskoro će roditi drugo dijete.
Slava Gospodinu. Dječaka ili djevojčicu?
Još ne znamo. Doznat ćemo sljedeći tjedan.
-Pozdravite je kad je vidite. -Hoću.
Zašto ste me trebali?
Pa, pastore…
Danas ste u završnoj molitvi govorili
o oprostu i da treba pokazati milost.
Znam da se tako ponašaju kršćani.
Svi mi griješimo
i kad-tad svi zaslužujemo milost.
Ali što se tiče Jeffreyja Dahmera,
ne mogu mu oprostiti.
Iako možda nešto nije u redu s njegovim mozgom
ili se nije mogao kontrolirati…
Ne mogu.
Srce mi je puno mržnje.
Osvete.
Mislila sam da će biti dovoljno što će biti u zatvoru do kraja života.
Ali nije.
Želim da pati.
Imam čak i noćne more o tome.
Vidim se kako ga ozljeđujem.
Nanosim mu bol,
tjeram ga da moli za milost.
Bojim se, pastore.
Jako se bojim.
Voljela bih da mogu otpustiti te osjećaje
i da…
Da mogu prestati željeti osvetu.
Da mogu osjetiti nešto bolje.
Možda ne oprost, ali nešto blisko tomu.
Jer nastavim li dopuštati da me mržnja i bijes obuzimaju…
više neću moći prepoznati sebe.
Imate veliko srce, Glenda.
To može biti i blagoslov i prokletstvo.
Imate pravo to osjećati i misliti.
Ali kako da to zaustavim?
Ne možete.
Možete se samo moliti za snagu i svaki dan tražiti da vam Bog pokaže put.
I možda češće dolaziti u crkvu.
Da.
Neće se dogoditi preko noći.
Samo treba vremena.
A onda jednog dana, možda za mjesec ili godinu dana,
negdje ćete vidjeti lice Jeffreyja Dahmera i nećete osjetiti ništa.
-Bok, tata. -Bok, Jeffe.
-Kako si? -Drago mi je što te vidim.
-Dobro izgledaš. -Hvala.
Izgledaš zdravije.
-Zbilja? -Da.
Možda zbog tableta koje mi daju. Dali su mi Prozac.
-Da? -Da.
Misliš da ti pomaže?
Da, mislim da me uravnoteži.
I ovdje nema alkohola. Mislim da je to bio velik dio problema.
Da, slažem se.
Nedostaje li ti piće?
Svakog sata svakog dana.
Da.
Zato je vjerojatno dobro da ga ne mogu nabaviti.
Razmišljao sam o tebi i Shari. Trebate otići na odmor novcem od knjige.
Da, knjiga.
Knjiga nije dobro prošla, Jeffe.
Kritike su bile dobre, ali… Razumijem zašto.
Mislim da su mnogi…
mislili da želim zaraditi na žrtvama i tomu slično.
Nije istina. Ali što se može?
Vjerojatno je bila prokleta otpočetka, pa…
Da.
Moram ti nešto reći.
Planiram učiniti nešto.
Želim se krstiti.
Jeffe, to je divno, sine.
Mislio sam da će ti biti drago.
Problem je samo što ovdje nemaju krstionicu
i još moram naći nekoga tko bi me krstio.
To je divno.
I, znaš…
krštenjem se ispiru svi grijesi.
Božji je oprost jedno. Znam da mi On može oprostiti, ali…
Zapravo, htio sam te pitati, tata…
Možeš li mi oprostiti?
Hoću.
Oprostit ću ti, sine.
Opraštam ti.
Već jesam.
Jer si moj sin.
Da.
To je dobro.
Hvala, tata.
Zdravo.
Glenda, hvala što ste došli.
Hvala na pozivu. Vi Laošani znate organizirati vjenčanje.
Izvolite, sjednite.
-Viski? -Ne, hvala.
Takav je običaj.
Dobro.
Žestok je.
Nemojte popiti previše, inače se nećete sjećati sinova vjenčanja.
Drago mi je zbog vas, Sounthone. Vi i vaša obitelj zaslužili ste ovo.
Osobito nakon svega što se dogodilo.
Danas je dobar dan.
Trudim se biti sretan zbog obitelji.
Smješkam se. Trudim se biti jak.
Stalno čekam trenutak kad ću se opet osjećati kao prije.
Ali samo se pogoršava.
Jer svakog jutra ustanem
i sjetim se da je Jeffrey Dahmer još živ.
Ali Konerak nije.
Moj sin nije.
Razumijem.
Možda je najbolje što možemo pretvarati se da smo jaki.
Možda ćemo jednog dana zaboraviti da se pretvaramo.
Hajde, izađimo na plesni podij i pokažimo im kako se to radi.
Dobro.
„Dahmer protiv Isusa”?
Ovo je stvarno?
To je novi broj njegove serije Jeffrey Dahmer.
Baš kad pomisliš da se ne mogu više srozati.
To je bolesno. Kao da ga pretvaraju u superjunaka.
Sloboda govora? Vraga!
Znam, draga.
Iskreno, ne znam tko bi se trebao više uvrijediti, mi ili Isus.
Što ćemo sad?
Predlažem da ga opet tužimo.
Ali prošlu smo tužbu izgubili. Zar ne bismo i ovu?
Da, moguće je.
Isplati li se onda?
Trebali bismo oprostiti i zaboraviti što je Dahmer učinio
i dopustiti im da i dalje zarađuju na njemu?
Zašto bismo tratili vrijeme na još jednu tužbu
ako ćemo naposljetku opet izgubiti?
Jer time šaljemo poruku.
Podsjećamo ljude da Jeff Dahmer nije superjunak.
On je serijski ubojica.
Podsjećamo ih i da naši sinovi nisu bili samo žrtve Jeffa Dahmera.
Bili su stvarni ljudi. Živjeli su.
Pjevali su u zboru,
voljeli su plesati, zadirkivali su svoje sestre.
Bili su mladići s nadama i snovima o budućnosti.
I majkama…
koje su ih voljele.
I zato, čak i ako izgubimo na sudu,
uspijemo li im to pokazati, pobijedit ćemo i ako ne pobijedimo.
Znam da neću pročitati ovo.
Ali nadam se da će Isus nalemati Jeffreyja Dahmera.
Ne gledajte izravno.
-Stavite ovo. -Hvala.
Teško je sumnjati da ima Boga, zar ne?
Potpuna pomrčina Sunca.
Na sat smaknuća Johna Waynea Gacyja.
Na dan krštenja Jeffreyja Dahmera.
Ovo je za rehabilitaciju nakon ozljeda. Hoće li odgovarati?
Da, mislim da hoće.
Trebate li još nešto?
Dajete mi sve što sam tražio. Mislio sam da će biti mnogo teže.
Religija umiruje.
Upravitelju, razgovarao sam s njim i reći ću vam isto što i vašim kapelanima.
Dahmer želi biti spašen. Iskren je.
Johne Wayne Gacy,
imate li posljednje riječi?
Možda…
Poljubite me u dupe.
Dobre posljednje riječi?
Kamo ideš, J. D?
Idem se krstiti.
Bravo, Jeffe.
Netko vam je sašio to?
Da. Lijepo, zar ne?
Neka gospođa iz Oklahome.
Jebote, čovječe.
Jeffe, krstim te
u ime Oca,
Sina
i Duha Svetoga
za oprost grijeha.
Ne znam što da radim.
Svemogući Bože, nebeski Oče, moraš mi se obratiti!
Moraš mi reći što da radim!
Službeno vrijeme smrti, 12.58 h.
Dobro došao u Božju obitelj.
Čestitam, Jeffe.
Spašen si.
Hvala.
Bože, obrati mi se.
Reci mi što da učinim.
Učinit ću to.
BIBLIJA NAĆI ĆEŠ NOVU SNAGU
Radna dužnost.
Onda, J. D.,
što ćeš sa svojih 25 centa na sat?
Spiskat ćeš ih na pornografiju ili cigarete?
Ne znam.
Vjerojatno ću ih dati crkvi.
To je jadno, jebote.
Jesi me.
Samo te zajebavam, stari.
Radna dužnost.
Hej. Jutros imate pojačanje.
Dobro.
Meni ne smeta.
Idem očistiti svlačionice. Hoćeš li mi pomoći?
Dobro.
Jesse?
Što si mu učinio?
Ne plači za njim.
Ubio je svoju ženu.
Ubo ju je u lice pet puta i pokušao okriviti dvojicu crnaca.
Nevjerojatno, ha?
Ali nije to ništa u usporedbi s tobom.
Nisi ih samo ubio.
Oskvrnuo si njihova tijela.
I pojeo njihovo meso.
Odgovori mi, Dahmere!
Jesi li doista jeo njihovo meso?
Jesam.
I onog 14-godišnjaka?
-Da. -Koji kurac?
Zašto si to učinio?
Jesi li uživao?
Bio sam izgubljen.
Okrenuo sam se od Boga.
Dakle, vjeruješ u Boga?
Da, vjerujem.
Vratio sam se Bogu.
Osjećam se…
promijenjeno.
I ja vjerujem u Boga.
Ali moj je Bog osvetnik.
On kažnjava zlo.
Dugo to čini.
A kad ne može sâm, onda šalje poslanike da provedu Njegovu pravdu.
Gospodin mi se obratio, Dahmere.
Tražio je od mene da te kaznim
za sve nedužne živote koje si oduzeo i obitelji koje si upropastio.
Možeš se uvjeravati da ti je Bog oprostio.
Ali ne možeš pobjeći Božjem gnjevu.
Uvijek te sustigne.
Uvijek.
Vidiš, Dahmere?
Ja sam Njegov poslanik.
Razumiješ li?
Dobro.
Volio si gledati te ljude kako pate?
I onog 14-godišnjeg dječaka, kojem si radio strahote.
Ne.
Prvo sam ih drogirao da ne osjete ništa.
Pa, Dahmere,
osjetit ćeš svaku sekundu ovoga.
U ime Oca,
Sina
i Duha Svetoga.
Amen.
Halo?
Na liniji.
O, ne.
Dobro, odmah dolazimo.
BOLNICA
-G. Dahmer… -Dobro je? Možemo li ga vidjeti?
Samo…
-Bojim se da imam lošu vijest. -Ne.
O, Bože. Jeffe, žao mi je.
Volim te.
Volio sam te otkako si se rodio.
I voljet ću te sve dok ne umrem.
Što je?
Ništa nisam rekao, zar ne?
G. Dahmer, gđo Flint?
Izvolite.
Ne razumijem.
Jeff je kremiran. Poslali su ostatke Shari i meni prije dva tjedna.
Pola njegovih ostataka. Ostalo su poslali su meni, njegovoj majci.
Nakon ubojstva vašeg sina provedena je obdukcija, naravno.
Pritom tijelo…
Seciraju?
Lionel zna sve o tome.
On je Jeffa zainteresirao za to.
Prava si mustra, Joyce. Zar ne?
Ljudi, možemo li…
Uklonili su mozak da utvrde uzrok smrti.
Gđa Flint smatra da imamo priliku
da iz ovoga proizađe nešto dobro.
Znanstvenici Državnog sveučilišta Fresno žele proučavati Jeffov mozak.
Stanite malo. Ne razumijem.
Gdje je njegov mozak cijelo ovo vrijeme? Gdje je sada?
U Madisonu.
U laboratoriju za patologiju na Sveučilištu u Wisconsinu.
Ne, ni govora.
Lionele, molim te. Poslušaj, za promjenu.
Napisao je oporuku.
Htio je da ga kremiraju što prije, cijelo tijelo.
Mozak mu je dio tijela.
Nije htio otvoreni lijes, pogreb, nadgrobni kamen.
Ako ti je toliko stalo do Jeffovih želja, zašto si organizirao komemoraciju?
Samo za obiteljske prijatelje.
Ali ne i njegovu majku.
Mozak treba kremirati. Trebalo ga je kremirati s tijelom.
Lionele, imamo priliku otkriti zašto je bio onakav.
Je li rođen onakav?
Možda je imao mali tumor.
Mislim da oboje imamo neke ideje o tome zašto je Jeff bio onakav.
Prestani. Srami se.
Nedavno su učinili isto s onim Johnom Wayneom Gacyjem.
Izvadili su mu mozak i izradili dijapozitive.
Znate li što su zaključili? Da je normalan.
To će reći i za Jeffov mozak.
Kako znaš?
Ne pristajem, Joyce.
Nema šanse.
Moramo pokušati ostaviti ovo iza sebe.
Prestanimo to razvlačiti i krenimo dalje.
G. Dahmer, gđa Flint podnijet će zahtjev sudu.
Nisam ni sumnjao.
Budeš li dobar, možeš gledati crtiće kad se vratimo kući.
Dobro, da vidimo.
Imaju Oreo, Chips Ahoy i…
Keksi!
Dobro. Koje želiš?
Sve!
Kupit ću ti dva paketa. Znaš zašto? Razmažen si.
Znaš li zašto si razmažen? Jer si bakin mali vragolan.
Hajde, pomozi mi staviti ovo gore.
Hoćeš li biti veliki dečko?
SMRT LUĐAKA KAKO JE MAFIJA DALA UBITI KANIBALA
Dalje.
Sud je svjestan da je ovo veoma neobična situacija.
Nikad se još nisam susreo s ovim i vjerojatno više nikad neću.
Pokojnikovi roditelji nemaju iste želje.
Priznajem posljednju volju Jeffreyja Dahmera.
Stalo mi je i da zaključimo ovu situaciju.
Recimo da je ovo prilično zlo poglavlje čovječanstva.
Smatram da bi za javnost
i sve sudionike bilo dobro da zaključimo ovo.
Da riješimo ovo jednom zauvijek i krenemo dalje.
Stoga…
naređujem da se mozak uništi.
Moram reći i da se protivim samoj prirodi ovog zahtjeva.
Kad je riječ o osobi poput dotičnog pokojnika,
u iskušenju smo da pokušamo doznati
i sa sigurnošću potvrditi
zašto je netko poput Jeffreyja Dahmera
takav kakav jest.
Ili kakav je bio.
Mislim da tu leži prava opasnost.
Nema lakih odgovora kad je riječ o takvim ljudima.
Nikad nećete znati zašto je to učinio.
To je neugodna činjenica, ali morate je prihvatiti.
Hvala što ste me primili danas, gđo Yang.
Naravno. Hvala na strpljenju.
-Više smo puta odgađali. -Sedam.
-Molim? -Sedam puta.
Toliko ste puta odgodili sastanak.
Ali nema veze.
Kao kad sam neprestano zvala policiju zbog Dahmera,
naviknula sam se biti uporna.
Što mogu učiniti za vas, gđo Cleveland?
Zanima me kako napreduje park.
Park?
Da, spomen-park.
Rekli su mi da grad planira pretvoriti staru stambenu zgradu Oxford na 25. ulici
u park nakon rušenja.
Zato sam pisala vašem uredu
da bi to trebao biti spomen-park Dahmerovim žrtvama.
Odgovorili ste mi vrlo ljubaznim pismom.
I potpisali ste se. Rekli ste da ćete proučiti to.
Da.
Došla sam se raspitati u ime obitelji nekih žrtava.
Prošla sam onuda neki dan i zemljište je još prazno.
Mislim… Prošle su gotovo dvije godine.
Provjeravam u sustavu
i čini se da još čekamo neke dozvole.
Koliko to traje?
Teško je reći dok Javni radovi ne dovrše sigurnosnu inspekciju,
a ne mogu dok Gradski ured za prostorno uređenje ne dovrši svoju.
Gđo Yang, samo tražimo vražji park.
To ne bi trebalo biti teško. Ne morate sagraditi Taj Mahal.
Gđo Cleveland, svaka gradnja u ovom gradu zahtijeva mnogo birokracije.
Shvaćam da vas to frustrira.
Mogu li biti iskrena?
Mnogi ovdje ne žele sagraditi ništa na tom zemljištu.
Radije bi to zaboravili.
Ne mogu svi zaboraviti!
Srušili ste zgradu, ali niste izbrisali ono što se dogodilo.
Tako samo brišete žrtve.
Samo tražimo da ondje postavite nešto
u sjećanje na njih.
To bi bilo ispravno i ljudski.
Molim vas, možete li razgovarati o tome sa svojim nadređenim
ili nekim tko može nešto učiniti?
Naravno.
Učinit ću sve što mogu da se taj postupak ubrza.
Ali iz iskustva znam da to traje
i bojim se da ćete vi i obitelji vjerojatno morati još čekati.
U redu je, gđo Yang.
Naviknula sam se čekati.
Odlučna sam u namjeri da to postignem.
Za žrtve.
Za obitelji.
Neću dopustiti da ljudi pamte samo Jeffa Dahmera i njegovo zlo.
Sve dok dišem, čekat ću.
Nisu sagradili park ni spomenik žrtvama Jeffreyja Dahmera
na mjestu stambene zgrade Oxford.
Prijevod titlova: Sanja Vorkapić Velić